En rematar o periodo d'ocupación dimpués de 1955, o café tornó ascape a estar o punto de trobada d'escritors y criticos como Heimito von Doderer, Albert Paris Gütersloh, Hilde Spiel, Friedrich Torberg y Hans Weigel. Quan zarró o Café Herrenhof en 1961, mesmo muitos d'os artistas que se reuniban por un regular en iste local prencipioron a fer-lo agora en o Hawelka. Asinas yeran clients habituals Friedrich Achleitner, H. C. Artmann, Konrad Bayer, Ernst Fuchs, Friedensreich Hundertwasser, Rudolf Hausner, Wolfgang Hutter, Helmut Qualtinger, Gerhard Rühm y Oskar Werner. En as decadas de 1960 y 1970 o café experimento o suyo periodo de maximo explendor. L'atmosfera artistica d'o café tamién inspiró a canción de Georg Danzer de l'anyo 1976 Jö, schau (...was macht ein Nackerter im Hawelka).